PMIndiaData/PMIndiaSum huggingface dataset:
প্রধান মন্ত্রীনা মহারাস্ত্রদা য়ুম শানবা অমসুং শহর চাউখৎহনবগা মরি লৈনবা মরুওইবা প্রোজেক্তশিং হৌদোকখ্রে

ঙসি মহাক্কী মহারাস্ত্রা খোঙচৎ মনুংদা প্রধান মন্ত্রী নরেন্দ্র মোদীনা য়ুম শানবা অমসুং শহর চাউখৎহনবগা মরি লৈনবা মরুওইবা প্রোজেক্তশিং হৌদোকখ্রে । কলয়ানদা পাংথোকপা মীয়ামগী মীতিন অমদা প্রধান মন্ত্রীনা মরুওইবা মেত্রো কোরিদোর অনি উরেপ-উয়ুং তমখি । মখোয় অদুদি থানে-বিৱান্দি-কলয়ান মেত্রো; অমসুং দাহিসার-মিরা-বয়ান্দর মেত্রোনি । হায়রিবা কোরিদোর অনি অসি লোইশিনবগা মফম অদুদা মীয়াম চৎথোক-চৎশিনদা খুদোংচাহল্লগনি। কলয়ানদা মহাক্না প্রধান মন্ত্রী অৱাস য়োজনাগী মখাদা ই দব্লিউ এস য়ুনিত ৯০,০০০ অমসুং এল আই জি হাওসিং স্কিম হৌদোকখি । ঙসি কলয়ানদা উরেপ-উয়ুং তমখিবা প্রোজেক্তশিং অদুগী অপুনবা শেনফম লুপা ক্রোর ৩৩,০০০ নি । পুনেদা প্রধান মন্ত্রীনা পুনে মেত্রো ফেজ-৩গী উরেপ-উয়ুং তমখি । কলয়ানদা মীয়ামদা ৱা ঙাংবা প্রধান মন্ত্রীনা মতৌ করম্না কেন্দ্র সরকারনা ইনফ্রাস্ত্রকচর অমসুং পব্লিক ত্রান্সপোর্ত চাউখৎহনবগে হায়বগী মতাংদা পনখি । ২০২২ফাওবগী মনুংদা মী খুদিংমক য়ুম ফংহন্নবা কেন্দ্র সরকারনা পায়খৎলিবা থবকশিং অদু মহাক্না অমুক পনখি। পুনেদা মীয়ামদা ৱা ঙাংবদা মহাক্না হায়খি লম্বী-থোং শেমগৎনবা সরকার অসিনা অকনবা মীয়েং থম্লি । তুংগী মীরোলগী ইনফ্রাস্ত্রকচর অমসুং ত্রান্সপোর্ত সেক্তর পুনশিনবদা মীৎয়েং থম্লি । স্তার্দ-অপ ইন্দিয়া অমসুং অতল ইন্নোবেসন মিসনগী মখাদা ভারত অসি তেক্নোলোজিগী সেন্তর অমা ওইরক্লে ।
কেবিনেৎনা ইন্সতিত্যুৎ ওফ চারতর্দ একাউন্তেন্ত ইন্দিয়া অমসুং চারতর্দ একাউন্তেন্ত ওস্ত্রেলিয়া অমদি ন্যু জিলেন্দগী মরক্তা খুৎয়েক পীনখিবা মেমোরেন্দম ওফ অন্দরস্তেন্দিংগী অয়াবা পীখ্রে

প্রধান মন্ত্রী, শ্রী নরেন্দ্র মোদীনা লুচিংবা কেবিনেৎনা ইন্সতিত্যুৎ ওফ চারতর্দ একাউন্তেন্ত ইন্দিয়া (আই.সি.এ.আই.) অমসুং চারতর্দ একাউন্তেন্ত ওস্ত্রেলিয়া অমদি ন্যু জিলেন্দ (সি.এ. এ.এন.জেৎ.)গী মরক্তা নৌনা খুৎয়েক পীনখিবা মেমোরেন্দম ওফ অন্দরস্তেন্দিং (এম.ও.য়ু.)গী অয়াবা পীখ্রে। চৈথেং- এম.আর.এ.না মেম্বর, মহৈরোই অমসুং মখোয়গী লুপশিংগী অপাম্বা য়েংলদুনা মখোয় মশেলগী কান্নবা মরী শাগৎহন্নবা অপাম্বা থম্বগা লোয়ননা আই.সি.এ.আই.গী মেম্বরশিংদা মখোয়গী থবক তৌবগী পন্থুং হেনগৎহন্নবা খুদোংচাবা পীগনি অমসুং একাউন্তিং ইন্সতিত্যুৎ অনিগী মরক্তা থবক তৌমিন্নবগী লৈরিবা মরীসু ফগৎহল্লগনি হায়বগী থাজবা লৈরি। ইন্সতিত্যুৎ অনি অসিনা মালেমগী ওইবা অকোয়বদা শিনফম অসিনা থেংনরিবা শিংনবা কয়াবু থেংনবদা লুচিংবগী থৌদাং লৌনবা খুদোংচাবসু পীরগনি। কান্নবা- ইন্সতিত্যুৎ অনি অসিনা মরী লৈনবদগী ভারতকী চারতর্দ একাউন্তেন্তশিংদা থবক্কী অহেনবা খুদোংচাবা লৈহনবগা লোয়ননা ভারত্তা অহেনবা শেনফম লাকপগী কান্নবশিংসু পীরগনি। অকুপ্পা ৱারোলশিং- ইন্সতিত্যুৎ ওফ চারতর্দ একাউন্তেন্ত ইন্দিয়া (আই.সি.এ.আই.) অমসুং চারতর্দ একাউন্তেন্ত ওস্ত্রেলিয়া অমদি ন্যু জিলেন্দ (সি.এ. এ.এন.জেৎ.)গী মরক্তা লৈনরিবা এম.ও.য়ু. অসিনা অমগা অমগগী মহৈগী থাকপু শকখঙগনি অমসুং ইনস্তিত্যুৎ অনি অসিগী মেকানিজম্বু শম্নহন্নবা থৌওং য়াত্তুনা মেম্বরশিংবু অফবা থাক অমদা লৈহনগনি। আই.সি.এ.আই. অমসুং সি.এ. এ.এন.জেৎ.না একাউন্তিংগী লৌশিং, শিনফম অমসুং মহৈ হৈবা হেনগৎহনবা, মখোয়গী মেম্বরশিংগী অপাম্বা হেনগৎহনবা অমসুং ওস্ত্রেলিয়া, ন্যু জিলেন্দ অমসুং ভারত্তা একাউন্তিংগী শিনফম্বু অফবা মওংদা খুমাং চাউখৎহন্নবা অনিমক্কী য়ান্নবা থবক তৌবগী ফ্রেমৱর্ক অমা শেম্বগী পান্দমসু থম্লি। থবক পাংথোকপগী থৌশিল অমসুং পান্দমশিং- এম.ও.য়ু. অসিনা লুপ অনি অসিগী তঙাই ফদবা পরিক্ষা, প্রোফেস্নেল প্রোগ্রাম লোইরবা অমসুং থবক তৌবগী এক্সপেরিএন্স লৈরবা তুংদা মেম্বর ওইরবা মশাগী নত্তবা অতোপ্পা লুপকী মেম্বরশিংগী মহৈগী থাকপু শকখঙহনগনি। বেকগ্রাউন্দ- ইন্সতিত্যুৎ ওফ চারতর্দ একাউন্তেন্ত ইন্দিয়া (আই.সি.এ.আই.) অসি ভারতকী পারলিয়ামেন্তকী এক্ত অমা ওইরিবা, দি চারতর্দ একাউন্তেন্ত এক্ত ১৯৪৯না লিংখৎপা ভারত্তা লৈরিবা চারতর্দ একাউন্তেন্তশিংগী শিনফম্বু য়েংশিন্নবা লুপ অমনি। চারতর্দ একাউন্তেন্ত ওস্ত্রেলিয়া অমদি ন্যু জিলেন্দ (সি.এ. এ.এন.জেৎ.) অসিনা ওস্ত্রেলিয়া অমসুং ন্যু জিলেন্দগী ইন্সতিত্যুৎ ওফ চারতর্দ একাউন্তেন্তনা ওক্তোবর ২০১৪দা পুল্লবা মতুংদা ওইরকখিবনি।
মন্ত্রীমন্দলনা অনরেগুলেতেদ দিপোজিৎ স্কিম্স বিল, ২০১৯ থিংজিনবদা অয়াবা পীখ্রে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা অনরেগুলেতেদ দিপোজিৎ স্কিম্স বিল, ২০১৯ থিংজিনবদা অয়াবা পীখ্রে। মসিনা অনরেগুলেতেদ দিপোজিৎ স্কিম্স ওর্দিনান্স, ২০১৯ থিংজিল্লিবা অদুগী মহুৎ শিল্লগনি। অনরেগুলেতেদ দিপোজিৎ স্কিম্স বিল, ২০১৯ থিংজিনবা অসিনা ২০১৯গী ফেব্রুৱারীদা লাওথোকখিবা ওর্দিনান্স অদুগী মহুৎ শিল্লগনি, মদু তৌদ্রগদি পর্লিয়ামেন্ত নৌহৌনা শেমখিবা মতুং চয়োল তরুক্কী মতুংদা মথৌ তৌবা লেপ্লগনি। থেংনরিবা বিল অসিনা লৈবাক অসিদা আইন কায়না পৈশা হাপচিনবা থেংনবদা মতেং ওইরগনি। য়ুম্ফম অনরেগুলেতেদ দিপোজিৎ স্কিম্স বিল, ২০১৮ থিংজিনবা অসি ২০১৯গী ফেব্রুৱারী ১৩দা পাংথোকখিবা লোক সভাগী মীফমদা খন্নখি অমদি খন্ন-নৈনরবা মতুংদা মদুমক অনরেগুলেতেদ দিপোজিৎ স্কিম্স বিল, ২০১৯ থিংজিনবা ওইনা পাস তৌখি। অদুবু, মদুমক রাজ্য সভাদা খন্নদুনা পাস তৌদ্রিঙৈ মাংওইননা নুমিৎ অদুদা রাজ্য সভাগী মীফম য়ৈথোকখি।
ইঞ্জিনীয়রশিংগী নুমীৎ লাকপদা প্রধান মন্ত্রীনা ইঞ্জিনীয়রশিংগী মফমদা নুঙাইবা ফোংদোকখ্রে; এম. বিসবেসবরায়াগী মপোক কুমওন লাকপদা মফমদা ইকায় খুম্নখ্রে

ইঞ্জিনীয়রশিংগী নুমীৎ লাকপদা প্রধান মন্ত্রী শ্রী নরেন্দ্র মোদীনা ইঞ্জিনীয়রশিংগী মফমদা নুঙাইবা ফোংদোকখ্রে। প্রধান মন্ত্রীনা এম. বিসবেসবরায়াগী মপোক কুমওন লাকপদা মফমদা ইকায় খুম্নবসু উৎখ্রে। প্রধান মন্ত্রীনা হায়খি, “ইঞ্জিনীয়রশিং অসি হোৎনবা কনবা অমসুং পুক্নিং লেপ্পগা মান্নৈ। মীওইবা জাতিনা মাংলোমদা চংশিনবা অসি মখোয়গী ইনোভেসন্দা থৱায় য়াওবা অদু য়াওদনা মপুং ফারোই। ইঞ্জিনীয়রশিংগী নুমীৎ লাকপদা নুঙাইবা ফোংদোকচরি অমসুং হোৎনবা কনবা ইঞ্জিনীয়র পুম্নমকপু য়াইফ পাউজেল পীজরি। ফিদম্নিঙাই ওইরবা ইঞ্জিনীয়র শ্রী এম. বিসবেসবরায়াগী মপোক কুমওন লাকপদা মফমদা ইকায় খুম্নবা উৎচরি।”
রোম, ইতালীদা জি২০ মীফম শরুক য়াবদা প্রধান মন্ত্রী মোদীনা ইন্দোনেসিয়াগী রাস্ত্রপতি ঐচ.ই. মিস্তর জোকো ৱিদোদোগা উনখিবা

প্রধান মন্ত্রী শ্রী নরেন্দ্র মোদীনা ইন্দোনেসিয়াগী রাস্ত্রপতি ঐস.ই. মিস্তর জোকো ৱিদোদোগা ইতালীগী রোমদা পাঙথোকখৎবা জি২০ মীফম শরুক য়াবদা ওক্তোবর ৩১, ২০২১দা উনখ্রে‍। প্রধান মন্ত্রী মোদীনা ইন্দোনেসিয়াগী মফমদা মথঙ চহিদা জি২০গী থৌবু ওইগদৌরিবা অদুগীদমক্তা নুংঙাইবা ফোঙদোকখি অমদি ত্রোইকাগী শরুক অমা ওইনা লৈবাক অদুগা ভারতনা পুন্না থবক তৌমিন্নবগী শেম শাদুনা লৈরি হায়বা ৱাফম থমখি‍। লুচিংবা অনিনা হন্দক্তা পাঙথোকখিবা ইন্দিয়া-ইন্দোনেসিয়া কম্প্রিহেন্সিব স্ত্রেতেজিক পার্ত্নরসিপকী মরমদা খন্নখি‍। কোবিদ-১৯ লাইচৎ মনুংদা মপুং ফানা ঙাক্লৌ পীনখিবগীদমক্তা লুচিংবা অনিনা অমনা অমগী তৌবিমল খঙবা উৎনখি অমদি লাইচৎ মতুংদা হান্নগী ফীভমদা হঙ্গৎলক্নবগী থবক্তসু তেংবাংননবা য়ানখি‍। মখোয়না ইন্দো-পেসিফিক কোওপরেসনগী মরুওইবশিংসু নৈনখি‍। লুচিংবা অনিমক্না নাকল অনিগী ওইবা লল্লোন ইতিক অমসুং লৈবাক অনিগী মরক্তা ইনভেস্তমেন্ত মপাঙ্গল কনখৎহন্নবা অমদি মীগা মীগগী মরক্তা হেন্না তোৎন-তিন্ননবগী লম্বী য়াৎনবগীদমক ফিরেপ ফোঙদোক্নখি‍। অইং অশাগী খল কায়থরকপা, মরুওইনা ক্লাইমেত ফাইনান্স কম্মিতমেন্তকী থবক পায়খৎপগী মরুওইবগী মরমদসু খন্ন-নৈনখি‍।
প্রধান মন্ত্রীনা লৌমী অমদা ক্রোপ ইন্সুরেন্স স্কীমগী মতাংদা চীথি ইখ্রে

প্রধান মন্ত্রী নরেন্দ্র মোদীগী নুংতিগী ওইবা মথৌ য়াম্না চিলবসু মহাক্না মতম ফংবা খুদিংদা মীয়ামগী চীথি অমসুং মখোয়গী মেসেসশিং পাউখুম পীনবগী খুদোংচাবা অদু মাংহনদে হায়না মীওই য়াম্নদি খঙনদে। নরেন্দ্র মোদী এপ (নমো এপ)কী খুত্থাংদা প্রধান মন্ত্রী ফসল বিমা য়োজনানা চহি মঙা মপুং ফারকপদা অমসুং সরকার অসিনা অতোপ্পা হোৎনরিবশিং অসিগী মতাংদা পি.এম.দা নুংঙাইবা ফোঙদোকখিবা উত্তরাখন্দগী নৈনিতাল খীমানন্দনা অসিগুম্বা চীথি অমা ফংখি। প্রধান মন্ত্রীনা খীমান্দদা মহাক্কী মমল য়াম্লবা ৱাখল্লোনশিং ফোঙদোরকপগীদমক থাগৎপা ফোঙদোক্লদুনা চীথি অমা ইখি। "লৌউ-শিংউ য়াওনা সরকারনা তোঙান তোঙানবা সেক্তরশিং ফগৎহন্নবা সরকারনা লেপ্তনা হৌৎনরিবশিং অসিদা নখোয়না মমল য়াম্লবা ৱাখল্লোনশিং ফোঙদোকপীরক্তুনা লৈবাক অসিবু চাউখৎ-থৌরাংগী অনৌবা পন্দোম লোম্বা ঙমহনবগীদমক থাগৎচরি," হায়না প্রধান মন্ত্রী মোদীনা চীথিদা ইখি। “অসিগুম্বা মেসেসশিংদা লৈবাক অসিগী শেবা তৌনবা ঐহাক্না হোৎনবদা অনৌবা থৌনা হাপখি।” প্রধান মন্ত্রী ফসল বিমা য়োজনাগী মাই পাকপা অসিগী মতাংদা প্রধান মন্ত্রীনা হায়, "প্রধান মন্ত্রী ফসল বিমা য়োজনানা নোংচীংগী তম্বা ঙমদবা ফীভমশিংগা মরী লৈনবা খুদোংথিবশিং হন্থহন্দুনা হোৎনবা কনবা লৌমীশিংগী শেন্মীৎলোনগী ফীভমশিং ঙাকশেল পীবদা লেপ্পা লৈতনা মরু ওইবা থৌদাং অমা লৌরি। লৌমী করোর কয়ানা ঙসি ফার্মর-ফ্রেন্দলী ইন্সুরেন্স স্কীমগী কান্নবশিং ফংহল্লি।” সরকারনা লৌউ-শিংউ অমসুং লৌমীশিংগী য়াইফ-থৌরাংগীদমক সরকারনা হোৎনরিবশিং অসিগী মতাংদা প্রধান মন্ত্রীনা চীথি অদুদা মখা তানা অসুম্না ইখি, " হৌখিবা চহী মঙা অসিদা কম্প্রিহেন্সিব কভরেজ অমসুং ত্রান্সপরেন্ত ক্লেম রিদ্রেসেলগী প্রোসেসকী খুত্থাংদা মসিগী ‘ফসল বিমা’ (ক্রোপ ইন্সুরেন্স) স্কীম অসি লৌমীশিংগী য়াইফ-থৌরাংগীদমক ঐখোয়না কন্না হোৎনরিবা অসিগী খুদম অমা ওইরকখি। ঙসি ‘মরুদগী কৈথেল’ ফাওবদা লৌমীশিংগী খোঙচৎতা থেংনরিবা অপীকপা অমসুং অচৌবা খূদোংচাদবা খুদিংমক লৌথোক্নবা অমসুং মখোয়গী লৌউ-শিংউ চাউখৎনবা লেপ্তনা হোৎনরি।" প্রধান মন্ত্রীনা লৈবাক অসি চাউখৎনবা শরুক য়ারিবা অমসুং থৌদাং লৌরিবা মীওইশিংবু থাগৎখি অমসুং অসুম্না ইখি: “ঙসি লৈবাক অসিনা হীরম পুম্নমক্তা চাউখৎনবা মঙলানগা লোইননা মপাঙ্গল কনবা, য়াইফবা অমসুং মরোমদোম লেপচবা ঙম্বা ভারত অমা শেনগৎনবা খোঙজেল য়াংনা চংশিল্লি। প্রজা পুম্নমক্না থাজবা থম্বা অসিনা থৌনা হাপতুনা লৈবাক্কী লৈরিবা পান্দমশিং মাই পাক্না ফংবা ঙম্নবা লৈবাক অসিনা হোৎনরি অমসুং ঐখোয়না লৈবাক অসিনা মালেমগী ফম্পাক্তা অনৌবা পন্দোম লোম্বা ঙম্নবা হোৎনরিবা অসি মখা তানা কনশিনগনি হায়না ঐহাক্না থাজৈ।” মমাংদা খীমানন্দনা ক্রোপ ইন্সুরেন্স স্কীমনা চহি মঙা মপুং ফাবা অসিগী মতাংদা মহাক্কী মেসেস্তা নুংঙাইবা ফোঙদোকখি। খীমানন্দ হায় প্রধান মন্ত্রীগী লুচিং মখাদা কেন্দ্র সরকারনা তোঙান তোঙানবা য়াইফ-থৌরাংগী স্কীমশিংগী খুত্থাংদা প্রজাশিংগী অমসুং লৈবাক অসিগী য়াইফনবা লেপ্তনা হোৎনরি হায়নসু খীমানন্দনা ফোঙদোকখি।
তমিল নাদুদা বসকী খুদোংথিবা থৌদোক্না মরম ওইদুনা পুন্সি কয়া মাংখিবদা প্রধান মন্ত্রীনা অৱাবা ফোংদোকখ্রে

তমিল নাদুগী তিরুপ্পুর জিলাদা বসকী খুদোংথিবা থৌদোক্তা পুন্সি কয়া মাংখিবদা প্রধান মন্ত্রী শ্রী নরেন্দ্র মোদীনা অৱাবা ফোংদোকখ্রে। প্রধান মন্ত্রীনা হায়খি, “তমিল নাদুগী তিরুপ্পুর জিলাদা বসকী খুদোংথিবা থৌদোক্না হায়নীংঙাই লৈতনা নুংঙাইতবা পোকহল্লে। অৱাবা পুংফম অসিদা খুদোংথিবা তারবা ইমুং মনুংগী অৱাবদা ঐহাক্না শরুক য়াজরি। অশোকপশিং অথুবা মতমদা ফগৎলক্লগনি হায়না ঐহাক্না আশা তৌরি।”
রাষ্ট্রপতি ছি জিনপিংগী মফমদা প্রধানমন্ত্রীনা তেলিফোন তৌদুনা নুঙাইবা ফোংদোকখ্রে

পিপল্স রিপব্লিক ওফ চাইনাগী রাষ্ট্রপতি ওইনা অমুক হন্না খল্লকপদা প্রধান মন্ত্রী নরেন্দ্র মোদীনা পিপল্স রিপব্লিক ওফ চাইনাগী রাষ্ট্রপতি হিজ এক্সিলেন্সী শ্রী ছি জিনপিংগী মফমদা ঙসি তেলিফোন তৌদুনা নুঙাইবা ফোংদোকখ্রে। চাওখ্রবা শক্তি অনিনা য়াম্না থুনা মপুং ফারকপা অসিনা ২১শুবা চহিচা অসি ‘এসিয়ান সেঞ্চুরী’ ওইহনবদা ভারত অমসুং চাইনাগী মরক্তা লৈরিবা বাইলেতরেল রিলেসনশিং অসি য়াম্না মরু ওই হায়বা লুচিংবা অনিমক্না য়ানখি। লুচিংবা অনিনা ম্যুচুয়েল ইন্তরেস্তকী ওইবা রিজনেল অমসুং ইন্তরনেস্নেল ইশুশিংদা মখা তানা খন্ন-নৈনবদশু য়ানখি।
জাইদস য়ুনিভর্সকী মালেমগী অহানবা দি.এন.এ.দা য়ুম্ফম ওইবা ‘জাইকোব-দি’ ভেক্সিন অসি ভারতকী সাইন্তিস্তকী থৱায় য়াওনা অনৌবা পুথোকপগী খুদম্নি: পি.এম.

প্রধান মন্ত্রী, শ্রী নরেন্দ্র মোদীনা হায় মদুদি জাইদস য়ুনিভর্সকী মালেমগী অহানবা দি.এন.এ.দা য়ুম্ফম ওইবা ‘জাইকোব-দি’ ভেক্সিন অসি ভারতকী সাইন্তিস্তকী থৱায় য়াওনা অনৌবা পুথোকপগী খুদম্নি। সি.দি.এস.সি.ও. ইন্দিয়া ইনফোনা ত্বীত অমদা পাউখুম পীরদুনা, প্রধান মন্ত্রীনা হায়খি; “ভারতনা কোবিদ-১৯ অরৈবা পাঙ্গল শিজিন্নদুনা কন্না লান্থেংনরি। @ZydusUniverseকী মালেমগী অহানবা দি.এন.এ.দা য়ুম্ফম ওইবা ‘জাইকোব-দি’ ভেক্সিন্দা অয়াবা পীখিবা অসি ভারতকী সাইন্তিস্তকী থৱায় য়াওনা অনৌবা পুথোকপগী খুদম্নি। মতিক চানা মশক থোক্না মায় পাকপা অমনি”।
প্রধান মন্ত্রীনা জে. জয়ললিতাবু মহাক্কী মপোক কুমওন নুমিৎতা নীংশিংখ্রে

প্রধান মন্ত্রী, শ্রী নরেন্দ্র মোদীনা জে. জয়াললিতাবু ঙসি মহাক্কী মপোক কুমওন নুমিৎতা নীংশিংখ্রে প্রধান মন্ত্রীনা ত্বীৎ অমদা অসুম্না হায়, "জয়লতিতা জীবু মহাক্কী মপোক কুমওন নুমিৎতা নীংশিংজরি। মহাক অসি মীয়াম্না মহাক্কী প্রো-পিপল পোলিসীশিং অমসুং শোত্থরবশিং শক্তি পীনবা হোৎনখিবশিং অদুগীদমক মীয়াম্না শোন্নখি। মহাক্নসু নারি শক্তি থৌগৎনবগীদমক শীংথানিংঙাই ওইন্না হোৎনখি। মহাক্কা লোইননা ঐহাক্না ৱারী-ৱাতাই শারুবা কয়া অদু মতম পুম্বদা নীংশিংদুনা লৈহৌরগনি”।
প্রধান মন্ত্রীনা আই.পি.পি.বি.বু দাল লেক্তা ভারতকী অহানবা ফ্লোতিং ফাইনেন্সিএল লিতরেসী কেম্প পাংথোকপগীদমক্তা থাগৎখ্রে

প্রধান মন্ত্রী, শ্রী নরেন্দ্র মোদীনা জম্মু অমসুং কশ্মিরগী শ্রিনগরদা লৈবা দাল লেক্তা নিবেশক দিদিগী মখাদা ভারতকী অহানবা ফ্লোতিং ফাইনেন্সিএল লিতরেসী কেম্প পাংথোকপগীদমক্তা আই.পি.পি.বি.বু থাগৎখ্রে। ইন্দিয়া পোস্ত পেমেন্ত বেঙ্ককী ত্বীত অমগী পাউখুম ওইনা প্রধান মন্ত্রীনা অসুম্না ত্বীত তৌখি: “নুপীগী মপাঙ্গল হাপ্পদা হেন্না তেংবাংগদবা অফবা থৌওং অমা!”
মেথেমেতিসিয়ন দোক্তর বশিস্থা নরায়ান সিংহনা লৈখিদবদা প্রধান মন্ত্রীনা অৱাবা ফোংদোকখ্রে

মেথেমেতিসিয়ন দোক্তর বশিস্থা নরায়ান সিংহনা লৈখিদবদা প্রধান মন্ত্রী শ্রী নরেন্দ্র মোদীনা অৱাবা ফোংদোকখ্রে। প্রধান মন্ত্রীনা হায়খি “মেথেমেতিসিয়ন দোক্তর বশিস্থা নরায়ান সিংহনা লৈখিদবগী পাউ তাবদা থম্মোয় শোকই। মহাক লৈখিদবা অসিদা সাইন্সকী লমদা লৈবাক অসিগী অঙকপা লৌশিং লৈবশিংগী মরক্তগী অমা মাংজরে। মহাক্কী মফমদা ইকায় খুম্নবা উৎচরি”।
প্রধানমন্ত্রীনা এনসিসি কেদেৎশিং অমসুং তেব্লোক্সকী আর্তিস্তশিংগা ৱারি শানখ্রে

প্রধানমন্ত্রী শ্রী নরেন্দ্র মোদীনা ঙসি তেব্লোক্সকী আর্তিস্তশিং, ত্রাইবেল গেস্তশিং, এনসিসি কেদেৎশিং অমসুং এনএসএস ভোলুন্ত্যারশিংগা নই দিল্লীদা রিপাব্লিক দেগী থৌরমগা মরি লৈননা ৱারি শানখ্রে। তীন মুর্তীগী শুমাংদা তিনখিবা এনসিসি কেদেৎশিংগী মরক্তা চৎতুনা মহাক্না ভারতকী মখল-মখাগী মতাংদা ৱা ঙাংখি। মহাক্না হায়খি মদুদি মফম অসিদা অমনা অমদগী তমজনীংঙাই ময়াম অমা লৈরি। মহাক্না শাফু পীদুনা হায়খি মদুদি ঐখোয়গী অকোইবদা ওইরক্লিবা অহোংবশিং অসি লৌশিঞ্জবা অসি মরু ওই। মহাক্না ফংদোকখি মদুদি ভারতকী নহারোলশিংনা লৈবাক অসিদা ত্রান্সফোর্মেতিব চেঞ্জেস পুরকপা ঙমগনি। প্রধানমন্ত্রীনা হায়খি মদুদি লৈবাক অসিনা ঐখোয়গী লান্মীশিংদা তশেংনা চাওথোকচবা পোকচৈ। মসিগী ৱাখল্লোন অসিদা মহাক্না মসিসু পনখি মদুদি ঐখোয়না লৈবাক্কী সেবা তৌরিবা অদুগুম্বা থৌনা ফবা লান্মীশিং অদুগী মরমদা হেন্না খঙনবা হোৎনগদবনি। শ্রী নরেন্দ্র মোদীনা হায়খি মদুদি ঐখোয়গী লৈবাক অসিগীদমক্তা পুলিসকী মীওই কয়ামরুম্না মপুন্সি কৎখ্রে, অমসুং মখোয়না কৎথোকপীখিবা অদুগী মরমদা খঙজিনবা অসি মরু ওই। প্রধানমন্ত্রীনা লুবা নানবগী মরু ওইবশিংগী মতাংদা পনখি। মহাক্না হায়খি মদুদি মহাত্মা গান্ধীনা মংজরম্বা তরু-তনানবা ভারত অমগী মংলান অদু মপুং ফাহনবা হাবসি ঐখোয়গী থৌদাংনি। প্রধানমন্ত্রীনা হায়খি মদুদি হন্দক্কী রিপাব্লিক দে অসি অখন্নবা অমনি, মরমদি থৌরম অসিদা লৈবাক ১০গী লুচিংবশিংনা ঐখোয়গা শরুক য়ামিন্নরি।
পি.এম. কেয়র্সকী মখাদা ওক্সীকেয়র সীস্তেমগী য়ুনিৎ লাখ ১.৫ লৈরগনি

পি.এম.-কেয়র্স ফন্দনা লুপা করোর ৩২২.৫ চঙদুনা ওক্সীকেয়র সীস্তেম য়ুনিৎ ১,৫০,০০০ লৈবগী অয়াবা পীখ্রে। হায়রিবা অসি খঙলবা এস.পি.ও.২ লেভেলগী ভেল্যুদা য়ুম্ফম ওইরগা অনাবশিংদা ওক্সীজেন পীবগী কাংলোন শেননবা দি.আর.দি.ও.না পুথোকপা মপুং-ফারবা পথাপ অমনি। পথাপ অসি শিজিন্নবা য়াবা থৌওং অনিদা পুথোকপনি। মসিগী বেসিক ভর্জন অসিদা লিতর ১০গী ওক্সীজেন সিলিন্দর, প্রেসর রেগ্যুলেতর অমসুং ক্লো কন্ত্রোল্লর অমা, হ্যুমিদিফাইয়র অমা অমসুং নেজেল কেন্ন্যুলা অমা য়াওই। ওক্সীজেন থাবগী চাং অসি এস.পি.ও.২গী ভেল্যুদা য়ুম্ফম ওইরগা মীওই অমনা শেন্নগদবনি। মসিগী অতোপ্পা ইন্তেল্লিজেন্ত ওইবা মখলদনা বেসিক ভর্জন্দা য়াওইরিবা খুদিংমক্কী অহেনবা ওইনা লো প্রেসর রেগ্যুলেতর অমগী খুত্থাংদা ওক্সীজেন মথন্নতা থাজিনবা য়াহন্নবা ওতোমেতিক রিগ্যুলেসন সীস্তেম অমা, ইলেক্ত্রোনিক কন্ত্রোল সীস্তেম অমসুং এস.পি.ও.২ প্রোবসু য়াওই। এস.পি.ও.২দা য়ুম্ফম ওইবা ওক্সীজেন কন্ত্রোল সীস্তেমনা অনাবগী এস.পি.ও.২দা য়ুম্ফম ওইদুনা ওক্সীজেন শিজিন্নবগী চাংবু নীংথিনা শেন্নদুনা পোর্তেবল ওক্সীজেন সিলিন্দরগী মথৌ তৌবা ঙম্বগী চাং হেনগৎহল্লি। পথাপ অসিদগী ওক্সীজেন থাজিনবা হৌবা য়াবগী থ্রেসহোল্দ ভেল্যুদি হেল্থ স্তাফ অমনা শেমগদবনি অমসুং সীস্তেম অসিনা এস.পি.ও.২গী চাংবু লেপ্তনা য়েংশিন্দুনা দিস্প্লে তৌগনি। মসিনা অনাবদা ওক্সীজেন থাজিনবদা চাং নাইনা শেন্নবা অমসুং চাং ওনবগী থবকশিং কান্থোক্তুনা হেল্থকেয়র পীরিবা মীওইশিংদা থবক অমসুং লাইনা নাবা য়াবগী চাং হন্থহন্দুনা তেলে-কন্সল্ৎ তৌবসু য়াহনগনি। ওতোমেতিক সীস্তেম অসিনা এস.পি.ও.২গী ভেল্যু নেমথরকপা অমসুং প্রোব নাথোকপা য়াওনা মথৌ তৌবদা অশোইবা থোক্লকপগী মতাং কয়াদা চুনবা খোঞ্জেলগী চেকশিনৱা কয়া খঙহনবগী খুদোংচাবসু পীগনি। মসিগী ওক্সীকেয়র সীস্তেম অসি য়ুম, ক্বারেন্তাইন সেন্তর, কোবিদ কেয়র সেন্তর অমসুং হোস্পিতালশিংদা শিজিন্নবা য়াগনি। পুম্নমক অসিগী অহেনবা ওইনা, ওক্সীকেয়র সীস্তেম অসিদা নন-রিব্রীথর মাস্ক (এন.আর.এম.)সু মশাগী য়াওজদুনা লাক্কনি অমসুং মসিনা ওক্সীজেন নীংথিজনা শিজিন্নহন্দুনা ৩০-৪০%গী চাংদা ওক্সীজেন কনবা ঙমগনি। দি.আর.দি.ও.না ভারত শিনবা থুংবদা শিজিন্ননবা ওক্সীকেয়র সীস্তেম পুথোক্কদবা ইন্দস্ত্রী কয়াদা তেক্নোলোজী শিন্নখ্রে। হৌজিক লৈরিবা মেদিকেলগী কাংলোনগী মতুং ইন্না শাথীনা নারবা কোবিদ-১৯গী অনাবশিংদা ওক্সীজেন থেরাপী শিজিন্নবগী থৌওং য়াওরি। হৌজিক লৈরিবা ওক্সীজেন পুথোকপা, পুথোক-পুশিন তৌবা অমসুং থম্বগী ফীভম অসিদা ওক্সীজেন সিলিন্দরশিং অসিনা য়াম্না কান্নবা পী হায়বা খঙলে। হৌজিক্কী লাইচৎকী ফীভম অসিদা মীওই কয়া অমনা ওক্সীজেন থেরাপীগী তঙাই ফদবা লৈরক্লিবা অসি য়েংলুরগদি, ওক্সীজেন পীবগী পথাপ অমখক্তং শিজিন্নবা অসি চুনবা খরা ৱাৎলি। মসিগী মরমদি ঐখোয়গী তঙাইফদবা পোৎলম অসিবু শারিবা মেন্যুফেকচরিং প্লান্ত খুদিংমক মখোয়গী খ্বাইদগী ঙমজবা চাংদা থবক তৌদুনা লৈরিবা অসিননি। মরম অদুনা, হৌজিক লৈরিবা ফীভম অসিবু থেংনবা ঙম্নবগীদমক্তা অতোপ্পা পথাপশিংসু য়াওনা পুন্না শিজিন্নমিন্নবনা অহেনবা কান্নবা কয়া পীগনি। লৈবাক অসিগী হৌজিক লৈজরিবা কার্বোন-মেঙ্গানীজ স্তীল সিলিন্দর শাবশিংগী মশিং য়াম্না অকক্নবা ওইবনিনা, দি.আর.দি.ও.না অতোপ্পা পাম্বৈ অমা ওইনা হৌজিক শিজিন্নরিবা ওক্সীজেন সিলিন্দরশিংগী লায়না মহুৎ শিনবা য়াবা অয়াংবা মেতরিএলনা শাবা পোর্তেবল সিলিন্দর শিজিন্নবগী ৱাহৌদোক অমা পুথোরকখিবনি।
প্রধান মন্ত্রীনা শরত কমলবু তেবল তেন্নিসকী নুপাগী সিঙ্গল্সতা গোল্দ মেদল লৌরকপগীদমক্তা থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা শরত কমলবু বর্মিংঘাম সি.দবল্যু.জি. ২০২২দা তেবল তেন্নিসকী নুপাগী সিঙ্গল্সতা গোল্দ মেদল লৌরকপগীদমক্তা থাগৎপা ফোংদোকখ্রে। প্রধান মন্ত্রীনা অসুম্না ত্বীত তৌখিঃ “@sharathkamal1গী গোল্দ মেদলবু পুৱারীদা অখন্নবা থৌওং অমা ওইনা নিংশিংনহৌরগনি। মহাক্না খাঙবা কনবা, ৱাখল চেৎপা অমসুং নীংহন্নবা লৈতবগী পাঙ্গল উৎখি। মহাক্না মশান্না অসিদা থোইদোক হেন্দোক্না হৈ-শিংবগী মতৌসু উৎখি। মেদল অসিদি ভারতকী তেবল তেন্নিসকী অচৌবা ইথিল অমনি। মহাকপু থাগৎচরি অমসুং মহাক্না মায় পাকপা ওইসনু। #Cheer4India."
প্রধান মন্ত্রীনা সিবিল এভিয়েসন সেক্তরগী মতাংদা খন্ন-নৈননবা য়েংশিনবগী মীফম অমা পাংথোকখ্রে

প্রধান মন্ত্রী শ্রী নরেন্দ্র মোদীনা ভারতকী সিবিল এভিয়েসন সেক্তরবু হেন্না ইফিসিয়েন্ত ওইহনবদা মতেং ওইবা য়াবা লালোংশিং য়েংশিন্নবা মীফম অমা পাংথোকখ্রে। এয়রপোর্তশিংদা রিভেন্যু হেন্না জেনরেৎ তৌবগা লোয়ননা অহেনবা ইফিসেন্সী পুরক্নবগীদমক থা অহুমগী মনুংদা তেন্দর প্রোসেস লোইশিন্দুনা পি.পি.পি. বেসিস্তা অহেনবা এয়ারপোর্ত ৬ শিন্নবগী খোঙজং য়াংশিন্নবা সিবিল এভিয়েসন মন্ত্রালয়দা হায়খ্রে। ই-দি.জি.সি.এ. প্রোজেক্তসু য়েংশিনখি। প্রোজেক্ত অসিনা দি.জি.সি.এ.গী ওফিসতা অহেনবা ত্রান্সপরেন্সী পুরক্কনি অমদি তোঙান-তোঙানবা লাইসেন্সশিং/পর্মিসনশিংগীদমক প্রোসেসিংগী মতম হন্থন্দুনা স্তেকহোল্দর পুম্নমক্তা মতেং ফংলগনি। মসিমসু ৱারেপ লৌখি মদুদি সিবিল এভিয়েসন মন্ত্রালয় অমসুং মসিগী মখাদা লৈবা ওর্গনাইজেসনশিংনা লৌখৎলিবা রিফোর্ম ইনিসিয়েতিব পুম্নমক অকক্নবা মতমদা পায়খৎকদবনি। মীফম অসিদা হোম মিনিস্তর, ফাইনান্স মিনিস্তর, সিবিল এভিয়েসনগী রাজ্য মন্ত্রী, ফাইনান্সকী রাজ্য মন্ত্রী অমসুং ভারত সরকারগী মকোক থোংবা ওফিসিয়েলশিংনা শরুক য়াখি।
পি.এম.না ম্বালিমু ন্যেরেরেবু মহাক্কী ১০০শুবা মপোক কুমওন্না লাকপদা ইকাই খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা অথোইবা লুচিংবা অমসুং ভারতকী মরুপ ম্বালিমু ন্যেরেরেবু মহাক্কী ১০০শুবা মপোক কুমওন্না লাকপদা ইকাই খুম্নবা উৎখ্রে। শ্রী মোদীনা ম্বালিমু ন্যেরেরেগী অমত্তা ওইবা অমসুং মান্নবা ৱাখল্লোনশিং অসিনা ঙসিসু কান্নবা পীরি হায়না ফোঙদোকখি। মহাক্কী পুন্সি অমসুং মহাক্না তৌরম্বা থবক্না ঐখোয় পুম্নমক্তা লেপ্পা লৈতনা ইথিল অমা পীরগনি হায়না শ্রী মোদীনা মখা তাখি। প্রধান মন্ত্রীনা অসুম্না ত্বিত তৌখি; “ম্বালিমু ন্যেরেরেগী পুন্সি অমসুং মহাক্না তৌরম্বা থবক্না ঐখোয় পুম্নমক্তা লেপ্পা লৈতনা ইথিল অমা পীরি। মহাক্না শাগৎচম্বা অমত্তা ওইবা অমসুং মান্নবা ৱাখল্লোনশিং অসিনা ঙসিসু কান্নবা পীরি। অথোইবা লুচিংবা অমসুং ভারতকী মরুপ অসিগী ১০০শুবা মপোক কুমওন্না লাকপদা ঐহাক্না ইকাই খুম্নবা উৎচরি।”
প্রধান মন্ত্রীনা ৱর্ল্দ য়ুথ স্কিল দেগী থৌরমগী মতাংদা ৱা ঙাংগদৌরি

প্রধান মন্ত্রী শ্রী নরেন্দ্র মোদীনা হয়েং ৱর্ল্দ য়ুথ স্কিল দেগী থৌরমগী মতাংদা ভিদিওগী থোংদা ৱা ঙাংগদৌরি। নুমিৎ অসি স্কিল ইন্দিয়া দিবেলপমেন্ত হৌদোকখিবা চহি ৫ মপুং ফারকপবু নীংশিংদুনা পাংথোকপনি। স্কিল দিবেলপমেন্ত অমসুং ওন্ত্রপ্রিনরশিপ মন্ত্রালয়না থৌরম অসিবু নীংশিংবা ওইনা দিজিতেল কনক্লেব অমা থমখ্রে। য়ুম্ফম স্কিল ইন্দিয়া অসি ভারত সরকারনা লৈবাক অসিগী নহারোলশিংবু পুক্নীং থৌগত্তুনা হেন্না থবক ফংহন্নবা অমসুং মখোয়না লৈরিবা মফমশিং অদুদা হেন্না মহয় চাবা থবক তৌবা ঙমহন্নবা হৌদোকখিবনি। স্কিল ইন্দিয়ানা অসিনা নেস্নেল স্কিল ক্বালিফিকেসন ফ্রেমৱর্ক্কী মখাদা ইন্দস্ত্রী অমসুং সরকার অনিমক্না মশক খঙলবা থাকশিংগা মরী লৈনবা সেক্তর কয়াদা কোর্সশিং ফংহল্লি। কোর্সশিং অসিনা মীওই অমবু থবক পাংথোক্নবা পুক্নীং চিংশিন্দুনা অমসুং থোইদোক-হেন্দোকপা মওংদা তেক্নিকেল ওইনা থবকশিং পাংথোকপদা পুক্নীং থৌগত্তুনা মাগী থবক তৌবা হৌবগী অহানবা নুমিত্তা শেম-শাদুনা লৈনবা অমসুং থবক্কী প্রোফাইলগীদমক ত্রেনিংদা শেল তিংহন্দবদা মতেং পাংই।
প্রধান মন্ত্রী শ্রী নরেন্দ্র মোদীনা ইজরেল দেগী থৌরমদা পীখিবা মপাউ

খুরুমজরি! শালোম! ইজরেলগী ৭৫শুবা ইন্দিপেন্দেন্স দেগী থৌরমদা, ভারত সরকার অমসুং ভারতমচা পুম্নমক্কী মাইকৈদগী ঐহাক্না ইজরেলগী মরুপশিংদা য়াইফ পাউজেল পীরি। হন্দক্কী চহি অসি ঐখোয়না ঐখোয়গী দিপ্লোমেতিককী ওইবা মরী অসিগী কুনথ্রাশুবা কুমওননি। মসিগী পন্দুপ অসিনা অনৌবা ওইজরবসু, লৈবাক অনি অসিগী মরক্তা লৈরিবা মরী অসিগী পুৱারীদি য়াম্না লিরে। লাক্কদবা চহিশিং অসিদা ঐখোয়না ঐখোয়গী মরী অসিবু অমুক্কসু হেন্না চেৎশিনহল্লগনি হায়না ঐহাক্না থাজৈ। থাগৎচরি! তোদা রব্বা!
প্রধান মন্ত্রীনা শ্রী ইব্রাহিম মোহমদ সোলিহগা ৱারী শানখ্রে, মাল্দিব্সতা পাংথোকখিবা রাস্ত্রপতিগী মীখলদা মহাক্না মাই পাক্লকপদা মফমদা নুংঙাইবা ফোংদোকখ্রে

প্রধান মন্ত্রী শ্রী নরেন্দ্র মোদীনা ঙরাং শ্রী ইব্রাহিম মোহমদ সোলিহগা ৱারী শানখ্রে, মাল্দিব্সতা পাংথোকখিবা রাস্ত্রপতিগী মীখলদা মহাক্না মাই পাক্লকপদা মফমদা নুংঙাইবা ফোংদোকখ্রে। প্রধান মন্ত্রীনা শ্রী সোলিহগী লুচীং মখাদা মাল্দিব্সতা দেমোক্রেসী মপাঙ্গল কলহনবা, ইং–তপ্পা অমসুং ৱাৎত–পাদবা ওইনবগীদমক মহাক্কী হকচাং নাদ–য়েক্তনা লৈনবা ফোংদোকখি। শ্রী সোলিহনা প্রধান মন্ত্রীদা মহাক্কী পাউজেল অদুগীদমক থাগৎপা ফোংদোকখি। লুচীংবা অনিনা লৈবাক অনি অসিগী অফবা মরূপ–মপাং ওইবা য়ুমলোন্নবগী মরি অসি মখা তানা মপাঙ্গল চেৎহন্নবা নকশিন্ননা থবক তৌমিন্ননবগীদমক য়ানখি।
প্রধান মন্ত্রীনা সাউদি অরবিয়াদা ইনভাইরনমেন্ত, ৱাতর অমসুং এগ্রিকলচর মিনিস্তর উনখ্রে

প্রধান মন্ত্রী শ্রী নরেন্দ্র মোদীনা সাউদি অরবিয়াদা ইনভাইরনমেন্ত, ৱাতর অমসুং এগ্রিকলচর মিনিস্তর অবদুলরহমন অল-ফাদলি উনখ্রে। প্রধান মন্ত্রীনা হায়খি ইনভাইরনমেন্ত, ৱাতর অমসুং এগ্রিকলচর সেক্তরশিং অসিদা মতেং পাংনগদবা খুদোংচাবা কয়া মরাং কাইনা লৈরি। ঐখোয়গী অকোয়বগী ফিবম ফগৎহন্নবা অমসুং ঈশিং ফংফমশিং ফজনা থম্নবা ঐখোয় পুন্না থবক তৌমিন্নগদবনি হায়না মহাক্না মখা তাখি।
ক্বাদ লুচিংবশিংগী মীফমগী নাকলদা প্রধান মন্ত্রীনা অস্ত্রেলিয়াগী প্রধান মন্ত্রীগা উনখ্রে

জপানগী তোকিওদা পাংথোক্লিবা ক্বাদ লুচিংবশিংগী মীফমগী নাকলদা মে ২৩ ২০২২দা প্রধান মন্ত্রী শ্রী নরেন্দ্র মোদীনা অস্ত্রেলিয়াগী প্রধান মন্ত্রী এন্থোনি অলবানিসকা লৈবাক অনিগী ওইবা মীফম অমা পাংথোকখ্রে। মহাক্না মীখলদা মাইপাক্লকপদা প্রধান মন্ত্রীনা অস্ত্রেলিয়াগী প্রধান মন্ত্রী অলবানিস থাগৎখি। ললোন-ইতিক, শেন থাদবা, ঙাক-শেন, মেনুফেকচরিং, রিনিউএবল ইনর্জি, গ্রিন হায়দ্রোজেন, ইজুকেসন, সাইন্স অমসুং তেক্নোলোজি, লৌউ-শিংউগী লমদা থিজিনবা, শান্ন-খোৎনবা অমসুং মীগা মীগা লৈনবা মরীশিংগী য়াওনা কমপ্রেহেন্সিপ স্ত্রাতেজিক পার্তনর্সিপকী মখাদা হিরম কয়া মতেং পাংনরিবশিং লুচিংবা অনিনা অমুক হন্না য়েংশিনখি। লৈবাক অনিগী লৈনরিবা মরী অসি অফবা মাইকৈদা মখা তানা চৎথনবা মখোয়গী অপাম্বা অদু লুচিংবা অনিমক্না থমখি। অথুবা মতম অমদা ভারত্তা লাক্নবা প্রধান মন্ত্রীনা অস্ত্রেলিয়াগী প্রধান মন্ত্রীদা চেবাউ অমা পীখি।
মন্ত্রীমন্দলনা ভারত অমসুং কম্বোদিয়াগী মরক্তা তৌনবা কম্যুনিকেসনগী লমদা তেংবাং পীননবা য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং কম্বোদিয়াগী মরক্তা তৌনবা কম্যুনিকেসনগী লমদা তেংবাং পীননবা য়ানা ৱারোলদা অয়াবা পীখ্রে। য়ানা ৱারোল অসি ২০১৯গী মার্চ থাদা কম্বোদিয়াদা খুৎয়েক পীনখি। ইথিল: য়ানা ৱারোল অসিনা ভারত অমসুং কম্বোদিয়াগী মরক্তা কম্যুনিকেসনগী লমদা লৈবাক অনিগী ওইবা তেংবাং পীনবা অমদি নাকল অনিগী ওইবা ৱাখল তামিন্নবা হেঙ্গৎহল্লগনি।
পি.এম.না মনিশ নরৱাল অমসুং রুবিনা ফ্রান্সিসপু ফ্রান্সকী শাতোরুদা পেরা শুতিং ৱার্লদ কপতা গোল্দ লৌরকপগীদমক্তা নুংঙাইবা ফোংদোকখ্রে

প্রধান মন্ত্রী, শ্রী নরেন্দ্র মোদীনা মনিশ নরৱাল অমসুং রুবিনা ফ্রান্সিসপু ফ্রান্সকী শাতোরুদা পেরা শুতিং ৱার্লদ কপতা গোল্দ লৌরকপগীদমক্তা থাগৎপা ফোংদোকখ্রে। ত্বীত অমদা, প্রধান মন্ত্রীনা হায়খি: “#Chateauroux2022দা মিতর ১০গী এয়র পিস্তোল মিক্স ইভেন্ততা গোল্দ লৌরকপগীদমক্তা মনিশ নরৱাল অমসুং রুবিনা ফ্রান্সিসকীদমক্তা চাউথোকচবা ফাওই মসিগী অখন্নবা মাইপাকপা অসিগীদমক্তা মখোয়দা নুংঙাইবা ফোংদোক্লি। মখোয়না তৌগদবা থবকশিংদা মাইপাকপা ওইরসনু হায়না য়াইফ-পাউজেল পীরি।”
প্রধান মন্ত্রীনা কোবিদ ১৯গী মমাংগী চহিচাদগী হৌদুনা পেসেঞ্জরশিংগী মশিং খ্বাইদগী ৱাংবা ঙমখিবগীদমক ভারতকী সিভিল এভিএসনবু থাগৎপা ফোঙদোকখ্রে

প্রধান মন্ত্রী, শ্রী নরেন্দ্র মোদীনা ভারতকী সিভিল এভিএসনবু নোংমদা পুবা পেসেঞ্জরগী মশিং লাখ ৪ হেনখিবতা নত্তনা কোবিদ ১৯গী মমাংগী চহিচাদগী হৌনা মশিং খ্বাইদগী য়াম্বা ঙমখিবগীদমক্তসু থাগৎপা ফোঙদোকখ্রে। শ্রী মোদীনা ‘ইজ ওফ লিবিং’ অমসুং শেন্মীৎলোন খুমাং চাউশিনহন্নবগীদমক মরু ওইবা অমা ওইরিবা, লৈবাক শিনবা থুংবদা কন্নেক্তিবিতী হেন্না ফগৎহনবদা মীৎয়েং চংলি হায়নসু ফোঙদোকখ্রে। সিভিল এভিএসনগী মন্ত্রী, জ্যোতিরাদিত্য সিন্ধিয়ানা তৌখিবা ত্বিত অমবু কোৎ তৌরদুনা প্রধান মন্ত্রীনা হায়খি; “অফবা খুদমনি। ‘ইজ ওফ লিবিং’ অমসুং শেন্মীৎলোন খুমাং চাউশিনহন্নবগীদমক মরু ওইবা অমা ওইরিবা, লৈবাক শিনবা থুংবদা কন্নেক্তিবিতী হেন্না ফগৎহনবদা ঐখোয়না মীৎয়েং চংলি।”